
DE CE A SPUS 
DUMNEZEU „ADU-ȚI 
AMINTE!” 


Multe sondaje şi chestionare au confirmat 
că forma cea mai populară a scepticismului 
modern este negarea istoriei creațiunii. 
Şaptezeci şi două de procente din pastorii 
intervievaţi au exprimat o anumită măsură de 
neîncredere cu privire la faptul că Dumnezeu 
a vorbit doar şi a adus lumea la existență, 
potrivit cu raportul biblic. Neîncrederea în 
acest principiu fundamental a dus la 
respingerea altor doctrine de bază ale 
creştinismului, cum ar fi naşterea din fecioară 
şi ispăşirea. 

Este interesant de observat că, aparent, 
Dumnezeu a anticipat multă controversă cu 
privire la raportul Genesei despre creațiunea 

„fiat” („să fie” - n.t.). Afirmația Sa că a făcut 
toată masa uimitoare de materie doar prin 
faptul că i-a poruncit să existe, cu siguranță 
că i-ar face pe unii să se îndoiască de un 
asemenea raport. Chiar cei care au citit şi au 
crezut acest lucru ar uita în curând acest fapt 
miraculos, datorită influenţei aducătoare de 
confuzie a unui milion de dumnezei falși care 
s-ar ridica. 

Aşa că Dumnezeu trebuia să facă ceva 
neobişnuit pentru a conserva cunoștința 
actului plin de putere al creațiunii. Puterea de 
a aduce la existență cerul și pământul prin 
cuvântul vorbit de El, L-ar deosebi de toți 
dumnezeii falși şi de pretenţiile lor înșelătoare. 
Ce ar putea face ca să îndrepte mereu atenția 
omenirii înapoi la săptămâna creațiunii când 
El a stabilit pentru totdeauna autoritatea Sa 
divină? 

Creaţiunea - semnul suveranității lui 
Dumnezeu 


Dumnezeu a hotărât să comemoreze acea 
convingătoare manifestare de putere creatoare 
prin punerea deoparte a zilei a şaptea din 
săptămâna creațiunii ca o zi sfântă de odihnă 
şi de aducere aminte. Aceasta ar constitui o 

protecţie nemaipomenită a suveranității lui 
Dumnezeu, un semn al dreptului Său de a 
domni ca singurul Dumnezeu adevărat. În 
acelaşi timp, ea ar sta ca o demascare 
devastatoare a oricărui dumnezeu care nu a 
creat cerurile şi pământul. 

Scrierile profeților Vechiului Testament 
sunt îmbibate cu aduceri aminte ale puterii 
deosebite a lui Dumnezeu de a crea. David a 
scris: „Căci toţi dumnezeii popoarelor sunt 
nişte idoli, dar Dumnezeu a făcut cerurile.” 
Psalmul 96:5. leremia a exprimat acest gând 
astfel: „Dar Domnul este Dumnezeu cu 
adevărat, este un Dumnezeu viu.... 
Dumnezeii care n-au făcut nici cerurile nici 
pământul vor pieri.. .. El a făcut pământul prin 
puterea Lui. Ieremia 10:10-12. 

A fost Dumnezeu extrem de interesat de 
menţinerea adevărului viu despre creațiune 
înaintea ochilor lumii? Da. Atât de mult, încât 
a scris în inima marii Sale Legi morale obligația 
fiecărui suflet de a păzi Sabatul sfânt şi de a 
recunoaşte astfel autoritatea Sa divină. În 
mijlocul acelor principii veşnice care formează 
temelia guvernării Sale şi reflectă caracterul 
Lui perfect, Dumnezeu a scris aceste cuvinte: 
„Adu-ţi aminte de ziua de odihnă ca s-o 

sfințeşti. Să lucrezi şase zile şi să-ți faci tot 
lucrul tău. Dar ziua a şaptea este închinată 
Domnului, Dumnezeului tău: să nu faci nici o 
lucrare în ea.... Căci în şase zile a făcut 
Domnul cerurile, pământul şi marea şi tot ce 
este în ele.. .. De aceea a binecuvântat Domnul 
ziua de odihnă şi a sfințit-o” Exodul 20:8-12. 

Ce acţiune de scoatere în evidenţă a lucrării 
creațiunii! O dată pe săptămână, în timp ce 
pământul se roteşte în jurul axei sale, Sabatul 
aducător aminte călătoreşte în jurul 
pământului ajungând la fiecare bărbat, femeie 
şi copil cu mesajul creaţiunii instantanee. De 
ce a spus Dumnezeu: „Adu-ţi aminte”? 
Deoarece a uita Sabatul înseamnă a uita şi 
Creatorul. 


Convertirea - Puterea creatoare la lucru 


Paralel cu raportul creaţiunii fizice, găsim 
raportul puterii lui Dumnezeu de a recrea 
inima omenească. Este evident că cele două 
procese îşi au originea în același izvor om- 
nipotent. Pentru a efectua convertirea sau 
crearea din nou, se cere tot atâta putere ca şi 
pentru a aduce ceva la existență prin actul 
creațiunii. Apostolul a spus: „Să vă îmbrăcaţi 
în omul cel nou, făcut (creat - KJV) după 

chipul lui Dumnezeu de o neprihănire și 
sfințenie pe care o dă adevărul.” Efeseni 
4:24. De vreme ce naşterea din nou este 
cel mai de bază semn de identificare al 
credinciosului îndreptățit, nu-i de mirare 
că Biblia ne amintește mereu de puterea 
creatoare care ÎI deosebeşte pe adevă- 
ratul Dumnezeu de toți ceilalți dumnezei 
falși. 

Arătând dincolo de creațiunea fizică, 
Dumnezeu a spus aceste cuvinte: „Le-am dat 
şi Sabatele Mele să fie ca un semn între Mine 
şi ei pentru ca să ştie că Eu sunt Domnul 
care-i sfințesc.” Ezechiel 20:12. 

Observaţi, vă rog, că un Sabat sfinţit avea 
să fie semnul unui popor sfințit. Cuvântul „a 
sfinţi”, care înseamnă a pune deoparte pentru 
un scop sfânt (o zi care vorbea despre puterea 
creatoare a lui Dumnezeu), servea, de 
asemenea, ca un aducător aminte al faptului 
că Dumnezeu putea pune oameni deoparte 
pentru un scop sfânt prin regenerare sau 
creare din nou. 

In lumina acestor adevăruri, este uşor de 
înțeles de ce diavolul a dus o luptă continuă 
şi disperată împotriva Sabatului zilei a şaptea. 
Timp de şase milenii el a lucrat prin mândria 

tradiţiei, prin informații greşite şi bigotism 
religios ca să distrugă sfințenia semnului spe- 
cial al autorității lui Dumnezeu - Sabatul. 

Ca un semn al dreptului lui Dumnezeu de 
a conduce, Sabatul a contestat lauda lui Satana 
de a-l lua locul. Adversarul a spus: „Îmi voi 
ridica scaunul de domnie mai pe sus de stelele 
lui Dumnezeu... Voi fi ca Cel Prea Înalt.” 
Ezechiel 14:13, 14. Satana a vrut într-adevăr 
să primească închinare. Pentru a aduce acest 
lucru la îndeplinire, trebuia să anuleze afirmația 
lui Dumnezeu de a fi conducător de drept. 
Autoritatea lui Dumnezeu se baza pe afirmația 
Sa de a fi Creator, iar Sabatul era semnul 
acelei autorități. Prin distrugerea Sabatului, 
Satana ar pregăti calea pentru aşezarea unui 
guvernământ fals, bazat pe pretenţii de 
autoritate simbolizate printr-o zi de închinare 
falsă. 


Bătălia asupra autorității 


Este fascinant să priveşti înapoi, peste 
veacuri, și să vezi lucrarea marii lupte dintre 
Hristos şi Satana. Controversa s-a concentrat 
întotdeauna asupra problemei autorității. 

Strategia celui rău a fost un atac pe două 
fronturi asupra afirmației lui Dumnezeu de a 

fi Creator. Primul, prin teoria evoluţiei cu 
doctrina sa umanistă a selecției naturale. Al 
doilea, printr-un efort de secole de a distruge 
păzirea Sabatului zilei a şaptea, semnul puterii 
creatoare. 

Putem spune în trecere că fiecare din 
aceste încercări diavoleşti de a discredita 
autoritatea lui Dumnezeu au avut un succes 
amar, depăşind orice aşteptare. Milioane de 
oameni au devenit sceptici religioşi şi agnostici, 
ca rezultat al teoriei lui Darwin despre evoluţia 
organică. Prin tăgăduirea căderii omului, care 
ar necesita un Mântuitor din păcat, evoluția 
loveşte planul de mântuire precum şi actul 

Într-un mod asemănător, atacurile lui 
Satana asupra Sabatului au condus mulțimi 
de oameni la neascultare de singura poruncă 
din Decalog pe care Dumnezeu a făcut-o testul 
specific al ascultării de toată Legea. 

Un plan plin de succes, care să submineze 
loialitatea oamenilor care erau devotați 
adevăratului Dumnezeu, cerea o capodoperă 
de strategie satanică. Aceasta ar lua timp şi 
ar implica secole de amăgitoare întunecare a 
minţii. Nu ar fi o întoarcere dramatică de la 
servirea lui Dumnezeu la slujirea lui Satana. 

Secretul ar fi câştigarea ascultării prin 
subterfugiu religios. Satana a înțeles principiul 
din Romani 6:16 cu mult timp înainte ca Pavel 
să fi scris acele cuvinte. „Nu ştiţi că dacă va 
daţi robi cuiva ca să-l ascultați, sunteți robii 
aceluia de care ascultați?” 

Ascultarea este cea mai înaltă formă de 
loialitate şi închinare. Dacă Satana ar putea 
crea o problemă care i-ar face pe oameni să 
nu asculte de Dumnezeu, ar avea o şansă 
sigură de a le câştiga ascultarea de partea 
cauzei lui. Testul decisiv ar fi cu privire la 
Legea lui Dumnezeu. Ea constituia temelia 
guvernării Sale. Cum putea Satana să distrugă 
încrederea oamenilor în Lege şi să-i facă să 
asculte de el? Care poruncă să o atace? Evi- 
dent, cea care arăta către puterea creatoare a 
lui Dumnezeu şi la dreptul Său de a conduce. 
Ca semn de identificare al adevăratului 
Dumnezeu, Sabatul fusese întotdeauna un 
subiect al urii satanice. Dumnezeu a ales 
Sabatul, în Vechiul Testament, ca un test al 
loialității față de Legea Lui. El a spus în Exodul 
16:4 „. . . ca să-l pun la încercare şi să văd 
dacă va umbla sau nu după Legea Mea.” 

Punctul de test al Legii 


De vreme ce Dumnezeu a făcut din Sabat 
punctul de test al tuturor celor Zece Porunci, 
Satana s-a hotărât să facă din el problema 
uriaşă a secolelor. Prin distrugerea Sabatului, 
Satana ar fi pregătit să-şi lanseze superplanul 
de a pretinde ascultare de o zi de închinare 
talsă. Manipulând slăbiciunea unei creştinătăţi 
compromise care, cu încetul, a consimțit la 
influențele păgâne, Satana şi-a instalat 
capodopera - o combinaţie de biserică și stat 
mondială - care să impună cu cruzime sistemul 
lui fals de închinare. 

Timp de peste o mie de ani, începând cu 
aşa-zisa convertire a împăratului păgân 
Constantin, s-a desfășurat istoria întunecată 
a apostaziei. Una din primele fapte ale 
împăratului pretins creştin a fost o lege 
împotriva păzirii Sabatului şi alte legi cerând 
odihnirea în prima zi a săptămânii, o 
sărbătoare solară păgână, dedicată închinării 
la soare. 

Nu ne vom ocupa acum de istoria bine 
documentată a conciliilor bisericii papale care 
au impus păzirea duminicii păgâne sub 
pedeapsa cu moartea. Datele sunt bine 
cunoscute de cei care sunt binevoitori să 

cerceteze cu o minte deschisă rapoartele. În 
timpul secolelor al patrulea și al cincilea, prima 
zi a săptămânii a înlocuit, prin decret papal, 
Sabatul adevărat al Bibliei. 

Din nefericire, prejudecata şi informarea 
greşită i-au făcut pe mii de creştini să-şi 
închidă ochii la copleşitoarele dovezi istorice 
ale acestei substituiri. Rădăcinile prejudecăţii 
lor nu sunt greu de identificat. Satana lucrase 
prea mult la acest sistem de opoziție ca să 
lase să fie respins cu ușurință. De-a lungul 
secolelor, el îşi perfecționase o serie de 
argumente false subtile ca să susțină ascultarea 
de această zi de închinare falsă. El încă mai 
urăşte Sabatul care îndreaptă atenţia către 
adevăratul Dumnezeu. 

Numai după ce arătăm aceste atacuri 
asupra Sabatului zilei a șaptea vom putea 
înțelege de ce milioane de oameni continuă 
să păzească prima zi a săptămânii pentru care 
nu există nici un suport biblic. Toată lumea 
este de acord cu însemnătatea Legii scrise de 
mâna lui Dumnezeu: „Ziua a șaptea este ziua 
de odihnă a Domnului... să nu faci nici o 
lucrare în ea.” Totuşi atât de mulți nu ascultă 
de ea. Nimeni nu poate contrazice dovezile 
copleşitoare despre originea păgână a 

duminicii, totuşi mulțimi de oameni o păzesc 
în locul poruncii clare a Sabatului celor Zece 
Porunci. De ce? Repet, motivul este înră- 
dăcinat în argumentele viclene ale lui Satana, 
care au creat un climat de prejudecată 
împotriva Sabatului sfânt al Domnului. Vom 
examina acum unele din erorile majore ale 
acelor argumente. 


Sabatul a fost făcut doar pentru evrei 


Această minciună a câştigat atâta putere, 
încât mulțini de creştini se referă la ziua a 
şaptea ca fiind „Sabatul evreiesc.” Această 
expresie nu o găsim nicăieri în Biblie. Este 
numit „Sabatul Domnului”, dar nicidecum 
„Sabatul evreilor.” Exodul 20:10. Luca era un 
scriitor dintre neamuri al Noului Testament 
şi face referire adeseori la lucruri care erau 
doar evreieşti. El a vorbit despre „neamul 
iudeilor”, „poporul iudeu”, „țara iudeilor” şi 
„sinagoga iudeilor.” Fapte 10:22; 12:11; 
10:39; 14:1. Observaţi, vă rog, că Luca nu 
s-a referit niciodată la „Sabatul iudeilor”, deşi 
a menţionat Sabatul de repetate ori. 

Hristos a spus clar că „Sabatul a fost făcut 
pentru om.” Marcu 2:27. Adevărul este că 
Adam era singurul om existent la data când 

Dumnezeu a făcut Sabatul. Nu au existat evrei 
pe lume timp de cel puţin două mii de ani 
după creațiune. Sabatul nu putea să fi fost 
făcut pentru ei. Isus a folosit termenul „om” 
în sens generic, referindu-se la omenire. 
Același cuvânt este folosit în legătură cu 
instituția căsătoriei, care a fost introdusă, de 
asemenea, la creațiune. Femeia a fost făcută 
pentru om, după cum şi Sabatul a fost făcut 
pentru om. 

Adevărul este că două instituții frumoase, 
originare au fost aşezate de Însuşi Dumnezeu 
înainte ca păcatul să vină în lume: căsătoria și 
Sabatul. Ambele au fost făcute pentru om, 
au primit binecuvântarea specială a 
Creatorului şi continuă să fie la fel de sfinte 
astăzi ca şi atunci când au fost sfințite în 
grădina Eden. 

Este interesant de observat, de asemenea, 
că Isus a fost cel care a făcut Sabatul în prima 
săptămână a timpului. El avea motive să Se 
numească Domn al Sabatului (Marcu 2:28). 
Dacă El este Domnul Sabatului, atunci 
Sabatul este ziua Domnului. loan a avut o 
viziune „în ziua Domnului”, potrivit cu 
Apocalipsa 1:10. Acea zi trebuie că era o zi 
de Sabat. Este singura zi desemnată şi numită 

astfel de Dumnezeu în Biblie. Când a scris 
cele Zece Porunci, Dumnezeu a numit-o „ziua 
de odihnă a Domnului (Sabatul Domnului - 
KJV). Exodul 20:10. În. Isaia 58:13 El spune 
că Sabatul este „ziua Mea cea sfântă.” 

Nu trebuie să trecem cu vederea însă faptul 
că acest Dumnezeu, care a creat lumea şi a 
făcut Sabatul, este Isus Hristos. loan a scris: 
„La început era Cuvântul şi Cuvântul era cu 
Dumnezeu şi Cuvântul era Dumnezeu. El era 
la început cu Dumnezeu. Toate lucrurile au 
fost făcute prin El; şi nimic din ce a fost făcut 
n-a fost făcut fără El... . Şi Cuvântul S-a 
făcut trup şi a locuit printre noi, plin de har şi 
de adevăr. Şi noi am privit slava Lui, o slavă 
întocmai ca slava singurului născut din Tatăl.” 
Ioan 1:1-3, 14. 

Pavel Îl identifică clar pe Isus ca fiind 
Creatorul: „Împărăția Fiului dragostei Lui în 
care avem răscumpărarea, prin sângele Lui.... 
Pentru că prin El au fost făcute toate 
lucrurile... „ Coloseni 1:13-16. 

Când creştinii Îl separă pe Isus de Sabat, 
fac o greşeală enormă, deoarece El este 
Autorul, Creatorul, Sfinţitorul şi Arhitectul 
Sabatului. A nu lua în seamă binecuvântarea 
pe care a aşezat-o El asupra acelei zile 

înseamnă a nu-l recunoaşte autoritatea. 

Acest argument i-a făcut pe mulți să creadă 
că Sabatul a existat numai pentru o perioadă 
limitată de timp, după creațiune. Dar este 
adevărat acest lucru? De fapt, Sabatul nu putea 
niciodată să fie un tip sau o umbră pentru 
nimic, din simplul motiv că a fost făcut înainte 
ca păcatul să intre în familia omenească. 
Anumite umbre şi ceremonii simbolice au fost 
introduse ca rezultat al păcatului şi arătau 
înainte, către eliberarea din păcat. Aşa erau 
jertfele folosite pentru a simboliza moartea 
lui Isus, Mielul lui Dumnezeu. Dacă n-ar fi 
existat păcat, nu ar fi existat nici jertfe de 
animale. Acestea au fost abolite când Hristos 
a murit pe cruce, deoarece tipul s-a întâlnit 
cu împlinirea lui (Matei 27:51). Înainte de 
intrarea păcatului în această lume însă nu 
exista nici o umbră. Prin urmare, Sabatul nu 
putea fi inclus în legea ceremonială a tipurilor 
şi umbrelor. 

În Coloseni 2:14-16, Pavel s-a referit la 
sistemul temporar al ceremoniilor ca fiind 
„împotriva noastră şi ne era potrivnic”. El l-a 
asociat cu jertfele de mâncare şi de băutură 
şi cu sărbătorile anuale ale legii care a fost 
„ştearsă.” Este adevărat că s-a referit şi la 

sabate în text, dar observați cu atenție că el 
le-a numit „zile de sabat care sunt umbra 
lucrurilor viitoare.” Au fost unele zile de sabat 
şterse la cruce? Da. 

Existau cel puţin patru sabate anuale care 
cădeau în anumite zile ale lunii şi acestea au 
fost pironite pe cruce. Ele erau umbre şi cereau 
anumite jertfe de mâncare şi băutură. Toate 
aceste sabate anuale sunt descrise în Leviticul 
23:24-36. Versetele 37 şi 38 sintetizează: 
„Acestea sunt sărbătorile Domnului în care 
veţi vesti adunări sfinte, ca să se aducă 
Domnului jertfe mistuite de foc, arderi de tot, 
daruri de mâncare, jertfe de vite şi jertfe de 
băutură, fiecare lucru la ziua hotărâtă. Afară 
de acestea să păziţi Sabatele Domnului.” 

Scriptura arată clar diferenţa dintre 
sabatele anuale, umbre, şi ,,Sabatele 
Domnului”, care sunt săptămânale. Sabatele 
ceremoniale au fost şterse la cruce; ele au 
fost adăugate ca o consecință a păcatului. 
Sabatul Legii celor Zece Porunci însă a fost 
sfinţit înainte de intrarea păcatului, iar mai 
târziu a fost încorporat în marea Lege morală 
scrisă cu degetul lui Dumnezeu. El era veşnic 
prin însăşi natura lui. 

Prin acest argument, Satana a pregătit 
lumea să accepte un surogat în locul Sabatului 
pe care Dumnezeu îl poruncise. Dumnezeu a 
scris pe table de piatră Legea măreaţă și 
neschimbătoare a secolelor. Fiecare cuvânt 
era plin de seriozitate şi importanță. Nici un 
rând nu era ambiguu sau misterios. Păcătoşi 
şi creştini, educați şi needucaţi nu au nici o 
problemă în înțelegerea cuvintelor simple şi 
clare ale celor Zece Porunci. Dumnezeu a 
intenționat să spună ceea ce a spus şi a dorit 
să fie înțeles astfel. Nimeni nu a încercat să 
anuleze Legea aceea ca fiind prea grea de 
înțeles, 

Cele mai multe din porunci încep cu „Să 
nu” dar, chiar în inima Legii, găsim porunca a 
patra, care începe cu „Adu-ţi aminte.” De ce 
este ca diferită? Deoarece Dumnezeu le 
poruncea să-şi amintească ceva ce exista deja, 
dar fusese uitat. Genesa 2: 1-3 descrie originea 
Sabatului în aceste cuvinte: „Astfel au fost 
sfârşite cerurile şi pământul şi toată oştirea 
lor. i ziua a şaptea Dumnezeu Şi-a sfârşit 
lucrarea pe care o făcuse.... Dumnezeu a 
binecuvântat ziua a şaptea și a sfințit-o pentru 
că în ziua aceasta S-a odihnit de toată lucrarea 

Lui pe care o zidise şi o făcuse.” 

Ce zi a binecuvântat Dumnezeu şi a 
sfințit? Ziua a şaptea. Cum trebuia aceasta 
păstrată sfântă? Prin odihnă. Putea oricare 
din cele şase zile să fie păstrată sfântă? Nu. 
De ce? Pentru că Dumnezeu a poruncit să nu 
ne odihnim în acele zile, ci să lucrăm. Face 
binecuvântarea lui Dumnezeu vreo diferență? 
Desigur. De aceea părinții se roagă la 
Dumnezeu să le binecuvânteze copiii. Ei cred 
că aceasta face o diferență. Ziua a şaptea este 
diferită de toate celelalte şase, deoarece are 
binecuvântarea lui Dumnezeu. 

Încă vreo câteva întrebări: De ce a 
binecuvântat Dumnezeu ziua a şaptea? Pentru 
că El a creat lumea în şase zile. Era ziua de 
naştere a lumii, un memorial al unui act măreț. 
Poate fi schimbat memorialul Sabatului? 
Niciodată. Deoarece el arată înapoi către un 
fapt împlinit. Ziua de 4 iulie este Ziua 
Independenței (Statelor Unite - n. t.). Poate fi 
schimbată? Nu. Deoarece Declarația de 
Independenţă a fost semnată pe 4 iulie 1776. 
Nici ziua voastră de naştere nu poate fi 
schimbată. Este memorialul nașterii voastre 
care a avut loc într-o anumită zi. Istoria va 
trebui să aibă loc din nou ca să vă schimbe 

ziua de naştere sau Ziua Independenței sau 
Sabatul. Noi putem numi altă zi Ziua 
Independenței şi putem numi altă zi, Sabat, 
dar acest lucru nu schimbă ziua. 

I-a dat Dumnezeu vreodată omului 
privilegiul să-şi aleagă o zi proprie de odihnă? 
Nu. De fapt, Dumnezeu a confirmat în Biblie 
că Sabatul a fost așezat şi sigilat prin pro- 
pria-l selecție divină şi că nu trebuie falsificat. 
Citiţi Exodul 16 cu privire la darea manei. 
Timp de patruzeci de ani Dumnezeu a făcut 
câte trei minuni în fiecare săptămână ca să-i 
arate lui Israel care zi era sfântă. 1). În ziua a 
şaptea nu cădea deloc mană. 2). Mana nu 
putea fi ținută până a doua zi fără să se 
altereze, dar 3). când o păstrau pentru Sabat 
ea rămânea proaspătă şi dulce. 

Unii israeliți însă aveau aceeaşi idee ca şi 
mulți creștini modemi. Ei credeau că se poate 
sfinţi orice zi din şapte. „În ziua a şaptea unii 
din popor au ieşit să strângă mană şi n-au 
găsit. Atunci Domnul a zis lui Moise: Până 
când aveţi de gând să nu păziți poruncile şi 
legile Mele?” Exodul 16:27,28. 

Înţelegeţi? Aceşti oameni gândeau că o altă 
zi poate fi ținută la fel ca ziua a şaptea. Poate 
că ei plănuiau să păzească prima zi a 

săptămânii sau vreo altă zi care era mai 
convenabilă. Ce s-a întâmplat? Dumnezeu i-a 
întâmpinat şi i-a acuzat de călcarea Legii Sale 
prin faptul că au ieşit să lucreze în ziua a 
şaptea. Le-ar spune Dumnezeu acelaşi lucru 
şi celor care calcă Sabatul astăzi? Da. El este 
același ieri, astăzi şi în veci - nu Se schimbă. 
Dumnezeu a arătat foarte clar că, indiferent 
de ce cred ei, cei care ies la lucru în Sabat 
sunt vinovați de călcarea Legii Lui. Iacov 
explică faptul că este păcat să calci chiar 
numai una din cele Zece Porunci. „Căci, cine 
păzeşte toată Legea şi greşeşte într-o singură 
poruncă, se face vinovat de toate. Căci Cel ce 
a zis: Să nu comifi adulter, a zis şi: Să nu 
ucizi. Acum, dacă nu comiţi adulter, dar ucizi, 
te faci călcător al Legii.” Iacov 2:10, 11. 


Nu putem localiza ziua a şaptea 


Aceasta este o minciună care i-a mângâiat 
pe mulți în neascultarea lor de porunca a patra. 
Acest lucru nu este adevărat. Iată patru dovezi 
pozitive care identifică astăzi adevăratul Sabat: 

1. Potrivit cu Scripturile, Hristos a murit 
vineri şi a înviat duminică, prima zi a 
săptămânii. Practic, toate bisericile recunosc 
acest lucru prin faptul că serbează Duminica 

Paştelui şi Vinerea Mare sau Vinerea Patimilor. 
Iată dovada biblică: „Omul acesta s-a dus la 
Pilat și a cerut trupul lui Isus. L-a dat jos de 
pe cruce, L-a înfăşurat într-o pânză de in şi 
L-a pus într-un mormânt nou, săpăt în piatră, 
în care nu mai fusese pus nimeni. Era ziua 
Pregătirii şi începea ziua Sabatului.” Luca 
23:52-54. 

lată dovada că Isus a murit în ziua 
dinaintea Sabatului. Aceasta se numea „ziua 
Pregătirii” deoarece era timpul în care să te 
pregăteşti pentru Sabat. Să citim versetele 55 
şi 56: „Femeile care veniseră cu Isus din 
Galileea au însoțit pe Iosif; au văzut mor- 
mântul şi felul cum a fost pus trupul lui Isus 
în el. S-au întors şi au pregătit miresme şi 
miruri. Apoi, în ziua Sabatului, s-au odihnit 
după Lege.” 

Observaţi, vă rog, că femeile s-au odihnit 
în Sabat „potrivit cu porunca” (KJV). Porunca 
spune: „Ziua a şaptea este ziua de odihnă”, 
deci ştim că ele fo sâmbăta. Versetele 
următoare spun: „În ziua întâi a săptămânii, 
femeile acestea şi altele împreună cu ele au 
venit la mormânt dis de dimineaţă şi au adus 
miresmele pe care le pregătiseră. Au găsit 
piatra răstumată de pe mormânt.” Luca 24:1,2. 

Cât de clar ne sunt descrise aceste trei 
zile consecutive! El a murit vineri, ziua 
Pregătirii, numită de obicei Vinerea Mare. 
S-a odihnit în mormânt în ziua a şaptea, ziua 
Sabatului, „după Lege.” Aceea era sâmbăta. 
Apoi, duminică dimineaţă, prima zi a 
săptămânii, Duminica Paştelui pentru mulți, 
Isus a ieşit din mormânt. 

Cine poate localiza Vinerea Mare sau 
Duminica Paştelui nu va avea absolut nici o 
dificultate în a localiza adevăratul Sabat. 

2. Calendarul nu a fost schimbat astfel 
încât să fie confundate zilele săptămânii. 
Putem fi siguri că ziua a şaptea pe care o avem 
astăzi este aceeaşi cu cea care a sfințit-o Isus 
când a fost pe pământ. Papa Grigore al XIII-lea 
a făcut o schimbare în calendar în anul 1582, 
dar aceasta nu avea de a face cu ciclul 
săptămânal. Calendarul gregorian, pe care îl 
folosim noi în prezent, a fost numit după el 
când a făcut acea mică schimbare în 1582. 

Ce schimbare a făcut Papa Grigore al 
XIII-lea în calendar? Înainte de 1582 se 

folosea calendarul iulian, instituit de Iulius 
Cesar prin anul 46 înainte de Hristos. 
Calendarul iulian calculase lungimea anului ca 
fiind de 365,25 de zile, dar anul are, de fapt, 

unsprezece minute mai puţin de 365,25 de 
zile. Acele unsprezece minute s-au acumulat, 
iar până în anul 1582 numărătoarea calenda- 
rului nu se potrivea cu sistemul solar cu zece 
zile. Grigore, pur şi simplu, a scos cele zece 
zile din numărătoarea calendarului. Era joi, 
4 octombrie, 1582, iara doua zi, vineri, ar fi trebuit 
să fie 5 octombrie. Grigore, însă, a făcut-o 
15 octombrie, scăzând exact zece zile pentru 
aaduce calendarul în armonie cu corpurile cerești. 

Au fost zilele săptămânii confundate? Nu. 
Au continuat ca şi mai înainte. După joi a 
urmat vineri, iar după vineri, sâmbătă. A rămas 
aceeaşi zi ca ziua a şaptea, iar ciclul săptămânal 
nu a fost deloc tulburat. Când ținem ziua a 
şaptea sâmbăta, păzim aceeași zi pe care a 
ținut-o şi Isus, iar El a făcut-o în fiecare 
săptămână, potrivit cu Luca 4:16. 

3. A treia dovadă cu privire la adevăratul 
Sabat este cea mai convingătoare dintre toate. 
Poporul evreu păzise ziua a şaptea din timpul 
lui Avraam şi încă o țin şi astăzi. Iată o națiune 
întreagă - milioane de oameni - care calculase 
cu meticulozitate timpul, săptămână după 
săptămână, cu sau fără calendar, timp de mii 
de ani. Ar fi putut pierde numărătoarea? 
Imposibil. Singurul fel în care ar fi putut pierde 

o zi ar fi fost ca întreaga națiune să fi dormit 
24 de ore şi nimeni să nu-i fi spus niciodată 
nimic despre acest lucru. 

Nu a existat nici o schimbare sau pierdere 
a Sabatului de când Dumnezeu l-a făcut în 
Genesa. Originea săptămânii se află în relatarea 
despre creațiune. Nu există nici un motiv 
ştiinţific sau astronomic pentru măsurarea 
timpului în cicluri de şapte zile. Este un 
aranjament arbitrar al lui Dumnezeu şi a fost 
păstrat în mod miraculos cu un scop: pentru 
că ziua sfântă de Sabat arată către puterea 
creatoare a singurului Dumnezeu adevărat. 
Este un semn al suveranității Sale asupra lumii 
şi asupra vieţii omeneşti, un semn al creațiunii 
şi al mântuirii. 

Nu este acesta motivul pentru care 
Dumnezeu va menţine păzirea Sabatului de-a 
lungul veșniciei? În Isaia 66:22, 23 citim: „Căci 
după cum cerurile cele noi şi pământul cel 
nou, pe care le voi face, vor dăinui înaintea 
Mea, zice Domnul, aşa va dăinui şi sămânța 
voastră şi numele vostru. În fiecare lună nouă 
şi în fiecare Sabat va veni orice făptură să se 
închine înaintea Mea, zice Domnul.” 

Sabatul îi este atât de scump lui Dumnezeu, 
încât vrea ca poporul Lui să-l păzească tot 

timpul veşniciei pe pământul cel nou şi 
frumos. Dacă este atât de prețios pentru EI, 
n-ar trebui să fie prețios şi pentru noi? Dacă 
îl vom ţine atunci, n-ar trebui să îl ținem şi 
acum? 

Într-un veac al dumnezeilor falşi, al 
evoluţiei ateiste, şi tradițiilor omeneşti, lumea 
are nevoie de Sabat mai mult decât oricând 
ca un test al loialității noastre față de 
Dumnezeul creator şi ca un semn al sfințirii 
noastre prin puterea Lui. 

4. Dovada numărul patru stă în faptul că 
peste o sută de limbi ale pământului folosesc 
cuvântul „Sabat” pentru sâmbătă. De 
exemplu, cuvântul spaniol pentru sâmbătă 
este „Sabado”, care înseamnă Sabat. Ce 
dovedeşte aceasta? Când s-au format acele 
limbi, cu foarte mult timp în urmă, sâmbăta a 
fost recunoscută ca ziua de Sabat şi a fost 
incorporată chiar în numele zilei. 


Sabatul a fost doar un memorial al 
eliberarii din Egipt? 


Această idee ciudată este extrasă dintr-un 
singur text din Vechiul Testament şi interpre- 
tată astfel încât să contrazică multe afirmații 
clare despre originea Sabatului. Textul se 


m. 

găseşte în Deuteronomul 5:14, 15: „Dar ziua 
a şaptea este ziua de odihnă a Domnului, 
Dumnezeului tău: să nu faci nici o lucrare în 
ea, nici tu, nici fiul tău, nici fiica ta, nici robul 
tău, nici roaba ta, nici boul tău, nici măgarul 
tău, nici vreunul din dobitoacele tale, nici 
străinul care este în locurile tale, ca şi robul şi 
roaba ta să se odihnească la fel ca tine. 
Adu-ţi aminte că şi tu ai fost rob în țara 
Egiptului şi Domnul, Dumnezeul tău te-a scos 
din ea cu mână tare şi cu braţ întins: de aceea 
ţi-a poruncit Domnul, Dumnezeul tău să ţii 
ziua de odihnă.” 

Unii oameni trag din acest text concluzia 
că Dumnezeu a dat Sabatul ca un memorial 
al exodului din Egipt. Dar relatarea Genesei 
despre facerea Sabatului (Genesa 2:1-3) 
precum şi cuvintele din porunca a patra scrise 
de Însuşi Dumnezeu (Exodul 2):11) dezvăluie 
Sabatul ca un memorial al creațiunii. 

Cheia pentru înţelegerea celor două 
versete este în cuvântul „rob”. Dumnezeu a 
spus: „Adu-ţi aminte că și tu ai fost rob în 
țara Egiptului.” În propoziţia anterioară 
acesteia, El le aminteşte că „şi robul şi roaba 
ta să se odihnească la fel ca şi tine.” Cu alte 
cuvinte, experiența lor ca robi în Egipt le-ar 

aminti să fie drepți cu servitorii lor, dându-le 
odihnă în Sabat. 

În mod similar, Dumnezeu poruncise: 
„Dacă un străin vine să locuiască cu voi, în 
țara voastră, să nu-l asupriți.... Căci şi voi ați 
oa străini în țara Egiptului.” Leviticul 19:33, 

Nu era un lucru neobişnuit ca Dumnezeu 
să se refere la eliberarea din robia egipteană 
ca la un stimulent să asculte de alte porunci. 
În Deuteronom 24:1 7, 18, Dumnezeu a spus: 
„Să nu te atingi de dreptul străinului şi al 
orfanului şi să nu iei zălog haina văduvei. Să-ţi 
aduci aminte că ai fost rob în Egipt şi că 
Domnul, Dumnezeul tău te-a răscumpărat de 
acolo; de aceea îți dau aceste porunci ca să le 
împlineşti.” 

Nici porunca de a fi drept, nici cea de 
păzirea a Sabatului nu au fost date pentru a 
comemora Exodul, dar Dumnezeu le-a spus 
că bunătatea Lui manifestată în scoaterea lor 
din robie constituia un puternic motiv în plus 
ca ei să se poarte cu bunătate față de servitorii 
lor în Sabat şi să-i trateze corect pe străini şi 
pe văduve. 

În acelaşi fel le-a vorbit Dumnezeu și în 
Leviticul 11:45: „Căci Eu sunt Domnul care 

v-am scos din țara Egiptului... să fiți sfinți ZA 
Sigur că nimeni nu ar susține faptul că nu a 
existat sfințire înainte de Exod sau că, după 
aceea, ea a fost limitată numai la evrei pentru 
a comemora eliberarea lor. 


Duminica se păzeşte în cinstea învierii lui 
Hristos 


Este adevărat că Isus a înviat în prima zi 
a săptămânii, dar nu există nicăieri în Biblie 
nici cea mai mică indicație, pentru nimeni, ca 
să țină acea zi ca sfântă. Temelia tinerii 
Sabatului este porunca directă a lui 
Dumnezeu, scrisă de mâna Lui. 

Multe evenimente minunate au avut loc 
în anumite zile ale săptămânii, dar nu avem 
poruncă să ținem acele zile ca sfinte. Isus a 
murit într-o zi de vineri pentru păcatele 
noastre. Acesta este probabil cel mai impor- 
tant eveniment în toată istoria scrisă. El 
marchează momentul când mi-a fost comutată 
sentința de moarte şi mi-a fost asigurată 
mântuirea. Nici un text biblic însă nu sugerează 
că ar trebui să păzim această zi de importanță 
atât de mare. 

Când Isus S-a ridicat din mormânt în acea 
duminică dimineață, a fost un moment dra- 

matic, dar nu există nici un grăunte de dovadă 
biblică a faptului că ar trebui să ținem duminica 
în cinstea învierii. Nici un exemplu de păzire 
a duminicii nu se găseşte în Scripturi. 

Există, desigur, un memorial al învierii 
poruncit în Biblie, dar nu e păzirea duminici. 
Pavel a scris în Romani 6:4: „Noi deci, prin 
botezul în moartea Lui, am fost îngropaţi 
împreună cu El pentru ca, după cum Hristos 
a înviat din morţi, prin slava Tatălui, tot aşa şi 
noi să trăim o viață nouă.” 

Botezul este comemorarea morții, 
îngropării şi învierii lui Hristos. Cei care cred 
că ţinerea duminicii onorează învierea Lui, 
citează întâlnirea ucenicilor în camera de sus 
în aceeaşi zi când a ieşit El din mormânt. 
Pentru ei acea adunare era cu scopul de a 
sărbători învierea Domnului. Când citim 
raportul biblic însă aflăm că circumstanțele 
erau cu totul diferite. Luca ne spune că deşi 
ucenicii erau confruntați cu martorii oculari 
ai relatării Mariei Magdalena, ei „nu au crezut”, 
„După aceea, S-a arătat într-alt chip la doi 
dintre ei pe drum, când se duceau la țară. 
Aceştia s-au dus de au spus lucrul acesta 
celorlalți, dar nici pe ei nu i-au crezut. În 
sfârşit, S-a arătat celor unsprezece, când 

şedeau la masă; şi i-a mustrat pentru 
necredința şi împietrirea inimii lor, pentru că 
nu crezuseră pe cei ce-L văzuseră înviat. 
16:12-14. o 
sp că nici unul din ucenicii aceia din 
camera de sus nu credea că El era înviat, aşa 
că nu se poate ca ei să fi sărbătorit cu bucurie 
învierea. loan explică în cuvintele următoare 
motivul pentru care ei se aflau împreună: „„. - 
„uşile locului unde erau adunaţi ucenicii erau 
încuiate de frica iudeilor. . . „ loan 20:19. 
Aşadar, am examinat argumentele majore 
folosite împotriva ținerii zilei sfinte de Sabat 
a Domnului. Nici una din aceste obiecțiuni nu 
asigură o urmă de dovadă că Dumnezeu S-a 
răzgândit vreodată cu privire la Sabat. Când 
a scris în porunca a patra: „Adu-ţi aminte”, a 
fost cu referire la aceeaşi a şaptea zi care 
apare pe calendarele noastre de perete. Nici 
oamenii, nici demonii nu pot diminua validitatea 
i Legi morale veşnice. | 
pc să ne dea fiecăruia dintre noi 
curajul de a onora porunca Sabatului ca testul 
special al cerului cu privire la dragostea şi 
loialitatea noastră. După cum am descoperit, 
când va veni Isus, vom ţine, secole fără 
sfârşit, acelaşi Sabat, împreună cu El. 


Colecţia de predici 

1. Armaghedon 

2. Poate alege un om salvat să fie pierdut? 
3. Înlătură harul lui Dumnezeu Legea? 

4. Ochi închişi şi urechi astupate 

5. Cum a căzut evoluția la testul de ştiinţă 
6. Este mai uşor să fii mântuit sau să fii pierdut? 
7. Pâlpâirea omului sau flacăra lui Dumnezeu? 
8. Satana în lanţuri 

9. Contrafacerea confuză a lui Satana 
10. Spirite din alte lumi 

11. Hoţi în biserică 

12. De ce a zis Dumnezeu „Adu-ţi aminte” 
13. De ce a căzut vechiul legământ 

14. Marele preţ al Crucii 

15. Focul iadului 

16. Este posibil să trăieşti fără a păcătui? 
17. Sânge în spatele cortinei 

18. Spirite ale morților 

19. Pârâul uscat 

20. Moartea în bucătărie 

21. În căutarea bisericii adevărate 

22. A fi ispitit - este acesta un păcat? 

23. Este duminica sacră cu adevărat? 

24. Cerul... este ceva real? 

25. Întâlnire în spațiu 

i 26. Răpirea secretă 
Tipărit la C.N.L. „Coresi“ S.A. 27. Punct fără întoarcere 
i 28. Omul bogat şi Lazăr 


